Държавен вестник, бр. 43, 2015 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  43
тридневен срок от съобщението за това. При 
непотвърждаване в срок комисията прекратява 
производството.
(2) Ако заявлението не удовлетворява 
изисквания на закона или на подзаконовите 
нормативни актове по неговото прилагане, 
заявителят се уведомява да отстрани недос­
татъците в 7-дневен срок от съобщението за 
това с указание, че неотстраняването им ще 
предизвика прекратяване на производството.
(3) Срокът за произнасяне започва да тече 
от датата на отстраняване на нередовностите.
(4) Комисията прекратява производството 
по преписката, освен ако в закона е посочено 
друго, при наличието на някоя от следните 
хипотези:
1. при липса на компетентност на коми­
сията да разгледа заявлението;
2. по искане на страната, по чиято иници­
атива то е започнало;
3. в случаите по ал. 1;
4. в случаите по ал. 2;
5. когато заявителят – физическо лице, е 
починал или търговецът е заличен;
6. в случаите по чл. 27, ал. 2 АПК.
(5) За прекратяване на производството 
комисията съобщава на страните по реда на 
чл. 61 АПК.
Чл. 42. (1) Проучването по преписките се 
извършва в срокове, определени от предсе­
дателя, които не могат да бъдат по-дълги от:
1. по преписки за утвърждаване или оп­
ределяне на цени по ЗЕ, ЗЕВИ и ЗРВКУ – 60 
календарни дни;
2. по предложения от енергийни предпри­
ятия за изменение и/или допълнение на нор­
мативни актове, приемани от комисията – 60 
календарни дни;
3. по преписки за издаване, изменение, пре­
кратяване или отнемане на лицензии, както 
и разрешенията по тях – 45 календарни дни;
4. по преписки за одобряването на об­
щите условия на договорите по ЗЕ, ЗЕВИ и 
ЗРВКУ – 30 календарни дни;
5. по преписки за доброволно уреждане на 
спорове – 60 календарни дни;
6. по жалби извън тези по чл. 22 ЗЕ – 30 
календарни дни;
7. по преписки за даване на становище 
за съответствие на проекти на концесионни 
и други видове договори за управление на
В и К системите със ЗРВКУ и подзаконовите 
нормативни актове по прилагането му – 15 
календарни дни.
(2) При случаи с правна и фактическа 
сложност със заповед на председателя на 
комисията сроковете по ал. 1 могат да бъдат 
продължавани най-много с 10 календарни дни.
Чл. 43. (1) Проучването приключва с пис­
мен доклад на докладчика или докладчиците 
по преписката, подписан от съответните 
докладчици и всички членове на работната 
група.
(2) Докладът по преписката включва всич­
ки факти и обстоятелства, които са станали 
известни на членовете на работната група 
към датата на внасянето му за разглеждане от 
комисията. Докладът задължително съдържа 
експертни оценки, анализи и предложения за 
решаване на преписката.
(3) В случаите, в които някой от док­
ладчиците или член на работна група има 
становище, което е различно от изложеното 
в доклада, то се представя като особено мне­
ние – неразделна част от доклада. 
(4) По преценка на докладчиците или по 
искане на комисията към доклада се прила­
гат всички необходими документи и справки, 
които допълнително обосновават предложе­
нията, анализите и оценките, направени от 
членовете на работната група.
(5) Докладът се представя на председателя 
на комисията заедно със списък на лицата, 
на които задължително се изпращат писмени 
покани за откритото заседание, ако такова се 
провежда по преписката.
(6) На заседание на комисията се приема 
докладът по преписката, насрочва се откри­
то заседание по реда на чл. 13, ал. 5 ЗЕ и 
се определят лицата, които трябва да бъдат 
поканени. В случаите на разглеждане на до­
клад по преписка за утвърждаване на цени 
заседанието се насрочва най-малко 5 дни 
преди датата на откритото заседание.
(7) Когато комисията реши, че преписката 
не е изяснена пълно и всестранно, се прилага 
чл. 35, ал. 6, т. 2, като се определя срокът за 
допълнителното проучване.
(8) Главният секретар включва разглежда­
нето на преписката в дневния ред на съответ­
ното заседание при спазване на чл. 33, ал. 3.
Раздел III
Провеждане на открити заседания
Чл. 44. В 3-дневен срок след приемането на 
доклада на заседанието по чл. 43 на интернет 
страницата на комисията се публикуват докла­
дът, мястото, датата и часът на провеждане 
на откритото заседание.
Чл. 45. (1) На страната или страните по 
преписката се изпраща писмено съобщение за 
откритото заседание най-малко 3 дни преди 
датата на провеждането заедно с копие от 
доклада на докладчика по преписката или 
указание, че същият е публикуван на интернет 
страницата на комисията.
(2) Страните по съответната преписка се 
представляват от лицата, които имат предста­
вителна власт, или от изрично упълномощени 
представители.